අම්මා (හින්දි රූපවාහිනී කතාමාලාව)

අම්මා යනුවෙන් හඳුන්වනු ලබන්නේ ඉන්දියානු සංත්‍රාස, අපරාධ නාට්‍ය රූපවාහිනී කතාමාලාවකි. මෙම කතාමාලාව විකාශය ආරම්භ වූයේ 2016 ජූනි 25 දින වන අතර, සී ටීවී නාළිකාව ඔස්සේ එය විකාශය කෙරේ. මෙම රූපවාහිනී කතාමාලාව නිර්මාණය කරන ලද්දේ ෆර්හාන් පී. සම්මා විසිනි. සිකුරාදා සිට ඉරිදා දක්වා විකාශය වන මෙම කතාමාලාව පුරා පැයක් විකාශය වේ. මෙම කතාමාලාව සඳහා පාදක වී ඇත්තේ මුම්බායි පාතාල නායිකාවක ලෙස ප්‍රකට ජෙනාබායි දරුවාලිගේ දිවිය යැයි විශ්වාස කෙරේ.<ref>{{cite news|url=http://timesofindia.indiatimes.com/tv/news/hindi/TV-show-Amma-based-on-the-life-of-Mumbais-female-don-Jenabai/articleshow/52479523.cms|title=TV show Amma based on the life of Mumbai’s female don Jenabai?|publisher="The Times of India|accessdate=29 May 2016}}</ref> මෙම කතාමාලාවේ කථා පුවත රචනා කරන ලද්දේ ආලෝක් උපධ්‍යාය විසිනි. මෙහි නිර්මාණ අධ්‍යක්ෂකවරයා ද ෆර්හාන් පී. සම්මා ය. මෙය නිෂ්පාදනය කරන ලද්දේ අසීෆ් ෂෙයික් සමග ෆර්හාන් පී. සම්මා විසින් සෝල්ට් මීඩියා LLP යන සන්නාමය යටතේ ය. සෝල්ට් මීඩියා LLP සමාගමේ නිෂ්පාදනයක් වුව ද, මෙය බෙදාහරිනු ලබන්නේ සී එන්ටර්ටේන්මන්ට් එන්ටර්ප්‍රයිසස් ආයතනය විසිනි. මෙය සඳහා පසුබිම් වී ඇත්තේ ඉන්දියාවේ මුම්බායි නගරයයි. 

මෙම රූපවාහිනී කතාමාලාවේ එක් පරම්පරාවක ඉදිරියට මෙම කථාව ගලා යන තෙක් මෙම කතාමාලාවේ ප්‍රධාන කාන්තා චරිතය නිරූපණය සඳහා  ඌර්වෂි ෂර්මා නම් නිළිය යොදා ගැනිණි. වර්තමානය වන විට එහි ප්‍රධාන නායිකා චරිතය නිරූපණය කරනු ලබන්නේ ෂබානා අස්මි විසිනි. මෙම කතාමාලාවේ ෆයිසාල් කුරේෂිගේ චරිතය නිරූපණය කරන්නේ අෂ්මිත් පටෙල් විසින් වන අතර, යුවිකා චෞධරි විසින් ප්‍රධාන කථා නායිකාවගේ දියණිය වන රෙහානා ෂෙයික්ගේ චරිතය නිරූපණය කරනු ලබයි.

කථාපවත
මෙම රූපවාහිනී කතාමාලාව මගින් දිග හැරෙන්නේ දශක පහක කාලයක් පුරා මුම්බායි නගරයේ පාතාල රැජිනියක ලෙස කටයුතු කළ ජෙනාබායි දරුවාලි නැමැති තැනැත්තියගේ ජීවන පුවතයි. මීට අමතරව මෙමගින් අම්මාගේ දියණිය වන රෙහානා සහ අම්මාගේ විශ්වාසවන්ත මිනිසකු වන ෆයිසාල් අතර ඇතිවන ප්‍රේම සම්බන්ධතාව ද නිරූපණය වේ. ඔවුනට විවිධ බාධා සහ පරීක්ෂාවන්ට මුහුණ දීමට සිදුවන අතර, එමගින් අම්මා ඔවුන්ගේ සම්බන්ධයට ඉඩ ලබාදෙන්නී ය. කෙසේ හෝ ඔවුනට විවාහ වීමට අවස්ථාව හිමි වේ. මීට අමතරව මෙම කතාමාලාව තුළින් තවත් අතුරු පෙම් පුවතක් ද දිග හැරෙයි. එනම් රෙහානාගේ සොයුරිය වන සරස්වතී සහ ඇගේ පාසල් සගයකු වන අතුල් අතර ඇති වන පෙම් සබඳතාවයයි. ඔවුන්ගේ මෙම සම්බන්ධතාව පිළිබඳ දැන ගැනීමෙන් පසු අම්මා ක්‍රියා කරන ආකාරය ප්‍රධාන වශයෙන්ම කථාවේ ඉතිරි ‍කොටස මගින් දිග හැරේ.!!!!

චරිත නිරූපණය
ෂබානා අස්මි, සීනත් ෂෙයික් ලෙස (ජෙනාබායි දරුවාලි චරිතය පාදක කොටගෙන නිමවූවකි) 
නිෂිගන්ධා වාඩ්, අන්නාගේ වැන්දඹුව ලෙස
අෂ්මිත් පටෙල්, ෆයිසාල් කුරේෂි ලෙස
යුවිකා චෞධරි, රෙහානා ෂෙයික් ලෙස
නවාබ් ෂා, හයිදර් අලි ක්වාසි ලෙස (හජ්ජි මස්තාන් චරිතය පාදක කොට නිමවූවකි)
ෂවාර් අලි  පර්වේස් ඛාන් ලෙස
දීප්රාජ් රානා, කබීර් ලාල් ලෙස (කරීම් ලාලා චරිතය පාදක කොටගෙන නිමවූවකි)
සාකීර් හුසේන්, පොලිස් කොමසාරිස් කේ. එන්. දයාල් ලෙස
මේඝ්නා නායිදු, හනාන් ලෙස
රාජ් ඛේර්, ෆාකීර් ලෙස
 සිකන්දර් ඛාර්බාන්ඩා, අතුල් ලෙස
 සොනාල් පරිහාර්, ඝසාලා ලෙස
 ජිතේන්ද්‍ර බොහාරා, තරීක් ලෙස
 ශෂී කිරාන්

පෙර චරිත
ඌර්වෂි ෂර්මා, සීනත් ෂෙයික් ලෙස (ජෙනාබායි දරුවාලා චරිතය පාදක කොටගෙන නිමවූවකි)
අමන් වර්මා, ෂේකරන් "අන්නා" ෂෙට්ටි ලෙස (වරදරාජන් මුදලියාර්'' චරිතය ඇසුරෙනි නිමවූවකි)
නේහා චන්ද්‍රා
අෂ්රෆ් කරීම්, නායීම් ලෙස
නසීර් ඛාන්, අබ්බාස් ෂෙයික් ලෙස
ජීතු වර්මා, ඉන්‍ස්පෙක්ටර් පී. කේ. ප්‍රජාපතී ලෙස

ආශ්‍රේයයන්

බාහිර සබැඳි
බාහිර සබැඳි

2010 දශකයේ ඉන්දියානු රූපවාහිනී කතාමාලා
2016 ඉන්දියානු රූපවාහිනී කතාමාලා ඇරඹීම්
හින්දි-භාෂා රූපවාහිනී වැඩසටහන්කරණය
ඉන්දියානු නාට්‍ය රූපවාහිනී කතාමාලා
මුම්බායි පසුබිමෙහි නිර්මාණය වූ රූපවාහිනී වැඩසටහන්
සී ටීවී රූපවාහිනී කතාමාලා
ඉන්දියානු කාලාන්තර රූපවාහිනී කතාමාලා